ЧЕТВРТИ АНЕКС ШКОЛСКОГ ПРОГРАМА

[**Чланови тима за безбедност ученика и заштиту од дискриминације, насиља, злостављања и занемаривања** 3](file:///C%3A%5CUsers%5CkoOooomp%5CDesktop%5C%D0%90%D0%BD%D0%B5%D0%BA%D1%81%202%20%D0%93%D0%9F%D0%A0.docx#_Toc163045071)

[**Чланови Тима за кризне ситуације** 3](file:///C%3A%5CUsers%5CkoOooomp%5CDesktop%5C%D0%90%D0%BD%D0%B5%D0%BA%D1%81%202%20%D0%93%D0%9F%D0%A0.docx#_Toc163045072)

[**ПРОГРАМ БЕЗБЕДНОСТИ УЧЕНИКА И ЗАШТИТУ ОД ДИСКРИМИНАЦИЈЕ, НАСИЉА, ЗЛОСТАВЉАЊА И ЗАНЕМАРИВАЊА И ДРУГИХ ОБЛИКА РИЗИЧНОГ ПОНАШАЊА ЗА ШКОЛСКУ 2023/2024. ГОДИНУ** 4](file:///C%3A%5CUsers%5CkoOooomp%5CDesktop%5C%D0%90%D0%BD%D0%B5%D0%BA%D1%81%202%20%D0%93%D0%9F%D0%A0.docx#_Toc163045073)

[**Друштвено-корисни односно хуманитарни рад** 20](file:///C%3A%5CUsers%5CkoOooomp%5CDesktop%5C%D0%90%D0%BD%D0%B5%D0%BA%D1%81%202%20%D0%93%D0%9F%D0%A0.docx#_Toc163045074)

# **Чланови тима за безбедност ученика и заштиту од дискриминације, насиља, злостављања и занемаривања**

|  |
| --- |
| **Тим за безбедност ученика и заштиту од дискриминације, насиља, злостављања и занемаривања** |
| Мирјана Јездимировић – секретар школе/координатор тима |
| Бојана Којић-Јездимировић – директор  |
| Јелена Владимировић – психолог  |
| Весна Мартиновић – наставник  |
| мр Славица Петровић – наставник  |
| Раде Росић – наставник |
| Марко Угљешић – наставник  |
| Маријана Милински – наставник  |
| Горан Врућкић – наставник  |

# **Чланови Тима за кризне ситуације**

|  |
| --- |
| **Тим за безбедност ученика и заштиту од дискриминације, насиља, злостављања и занемаривања** |
| Бојана Којић-Јездимировић – директор  |
| Мирјана Јездимировић – секретар школе |
| Јелена Владимировић – психолог  |
| Весна Мартиновић – наставник  |
| мр Славица Петровић – наставник  |
| Раде Росић – наставник |
| Марко Угљешић – наставник  |
| Маријана Милински – наставник  |
| Горан Врућкић – наставник  |
| Драгана Ђонлић – наставник  |
| Мирјана Драгићевић – представник Савета родитеља |

# **ПРОГРАМ** **БЕЗБЕДНОСТИ УЧЕНИКА И ЗАШТИТУ ОД ДИСКРИМИНАЦИЈЕ, НАСИЉА, ЗЛОСТАВЉАЊА И ЗАНЕМАРИВАЊА И ДРУГИХ ОБЛИКА РИЗИЧНОГ ПОНАШАЊА ЗА ШКОЛСКУ 2023/2024. ГОДИНУ**

**ЗАКОНСКА И ПОДЗАКОНСКА РЕГУЛАТИВА:**

1. Закон о основама ситема образовања и васпитања
2. Закон о средњој школи
3. Смернице Министарства просвете за школску 2023/2024. годину
4. Правилник о безбедности ученика за све време боравка у школи
5. Правила понашања
6. Протокол о поступању у установи у одговору на насиље, злостављање и занемаривање
7. Правилник о поступању установе у случају сумње или утврђеног дискриминаторног понашања и вређања угледа, части или достојанства личности
8. Упутсво о поступању у случају сумње или сазнања о присуству и коришћењу дрога у образовно-васпитним установама
9. Упуство о поступању установа образовања и васпитања и Центара за социјални рад – органа старатељства у заштити деце од насиља

**НОСИОЦИ АКТИВНОСТИ ПРЕВЕНЦИЈЕ БЕЗБЕДНОСТИ УЧЕНИКА**

-Директор школе

- ППС

-Тим за заштиту ученика

-Тим за превенцију употреба дрога

-Тим за здравствену заштиту ученика

-Одељењске старешине

-Ученички парламент

- Одбор за безбедност и здравље

**ЕВАЛУАЦИЈА ОСТВАРИВАЊА ПРОГРАМА ЗАШТИТЕ ЗА ШКОЛСКУ 2022/2023. годину**

Школски одбор је на редовној седници од 14..2023. године, усвојио Извештај о реализацији Програма за школску 2022/2023. годину. Извештај се односи и на поступање Тима за безбедност у евидентирана два случаја насиља и то : један случај физичког и један случај психичког насиља на другом нивоу. У оба случаја, интервенција у установи је успешна. Након евалуације остваривања наведеног Програма потребно је интезивирати превентивне мере безбедности ученика и то посредством Тима за превенцију употреба дрога, Ученичког парламента, Тима за здравствену заштиту ученика. Потребно је стручно усавршавање запослених ради унапређивања компентенција запослених за превентивни рад, благовремено уошавање, препознаање, реаговање на насиље, злотављање, занемаривање и дискриминације, подстицање ученика на друштвено-користан и хуманитарни рад.

**ПРОГРАМ ПРЕВЕНЦИЈЕ БЕЗБЕДНОСТИ УЧЕНИКА У ШКОЛИ ОБУХВАТА :**

1. РАЗВИЈАЊЕ ЗДРАВИХ СТИЛОВА ЖИВОТА
2. ПРОГРАМ ПРЕВЕНЦИЈЕ УПОТРЕБЕ СРЕДСТАВА ЗАВИСНОСТИ И НАРКОТИКА
3. ПОШТОВАЊЕ ЗАКОНА, ПРОПИСА И ПРАВИЛА ПОНАШАЊА
4. ПОШТОВАЊЕ ЗАКОНСКИХ ПРОПИСА УСТАНОВЕ У ПОГЛЕДУ ИНСПЕКЦИЈСКИХ НАДЗОРА

1. РАЗВИЈАЊЕ ЗДРАВИХ СТИЛОВА ЖИВОТА

|  |  |  |
| --- | --- | --- |
| ЦИЉ | НОСИОЦИ  | ВРЕМЕ РЕАЛИЗАЦИЈЕ |
| Упознавање ученика са утицајем неправилне исхране на организам | Стручно веће за куварство, наставници биологије, хемије, ветеринарске групе предмета, Дом здравља |  |
| Упознавање ученика са добробитима здраве хране | Стручно веће за куварство, настваници биологије, хемије, ветеринарске групе предмета |  |
| Правилна исхрана спортиста | Стручно веће за куварство, настваници биологије, хемије, ветеринарске групе предмета, Стручно веће за физичко васпитање |  |

2. ПРЕВЕНЦИЈЕ УПОТРЕБЕ СРЕДСТАВА ЗАВИСНОСТИ И НАРКОТИКА

|  |  |  |
| --- | --- | --- |
| ЦИЉ | НОСИОЦИ | ВРЕМЕ РЕАЛИЗАЦИЈЕ |
| Стицање основних хигијенских навика | Одељењске старешине, наставници физичког васпитања, Дом здравља, Служба за заштуту омладине | септембра/октобар |
| Упознавање ученика са опасностима од неправилног и нестручног коришћења лекова | Одељењске старешине, Служба за заштиту деце и омладине | новебар/децембар |
| Утицај коришћења ПАС на различите области живота (моторна возила, машине, социјални аспекти) | ППС, наставници саобраћајне групе предмета, ПС Богатић, ученички парламент, Дом здравља Богатић, удружења за борбу против наркотика | децембар |

3. и 4. ПОШТОВАЊЕ ЗАКОНА, ПРОПИСА И ПРАВИЛА ПОНАШАЊА

ПОШТОВАЊЕ ЗАКОНСКИХ ПРОПИСА УСТАНОВЕ У ПОГЛЕДУ ИНСПЕКЦИЈСКИХ НАДЗОРА

|  |  |  |
| --- | --- | --- |
| ЦИЉ | НОСИОЦИ | ВРЕМЕ РЕАЛИЗАЦИЈЕ |
| Упознавање ученика са појмовима правила и одговорности, шта је одговорно понашање | ППС, одељењске старешине | континуирано током године |
| Стварање безбедне средине уклањањем сваког извора опасности од физичког повређивања | Директор, помоћно техничко особље,дежурни наставници | континирано током године |

**ПРОГРАМ ПРЕВЕНЦИЈЕ ЗАШТИТЕ УЧЕНИКА ОД НАСИЉА, ЗЛОСТАВЉАЊА И ЗАНЕМАРИВАЊА**

Након имплементације Смерница Министарства просвете за организацију и реализацију образовно- васпитног рада, евалуација одржане тематске наставе и радионица на теме: систем вредности, толеранција- сарадња- солидарност, човекове потребе, комуникација, равноправност- предрасуде, евалуацијом од стране ППС, утврђен је следећи програм:

|  |  |  |  |
| --- | --- | --- | --- |
| ЦИЉ | НОСИОЦИ | АКТИВНОСТИ | ВРЕМЕ РЕАЛИЗАЦИЈЕ |
| Едукација ученика о правилима понашања, правима, обавезама и одговорностима | Одељењске старешине, ППс | Дискусија на ЧОС-у, радионице | континуирано током године |
| Упознавање и подсећање ученика на Протокол о поступању у установи у одговору на насиље, злостављање и занемаривање | Одељењске старешине, ППс | ЧОс, радионице, сарадња са установама и институцијама које се баве децом и породицом | континуирано током године |
| Упознавање и подсећање ученика на Правилник о поступању установе у случају сумње или утврђеног дискриминаторног понашања и вређања угледа, части или достојанства личности | Одељењске старешине, ППс | Радионице, Чос | континуирано током године |
| Укључивање свих интересних група у развијање програма превенције | Актив за развојно планирање, Тим за заштиту, Ученички парламент, Одељењске старешине, Наставничко веће, Савет родитеља, Школски одбор | Консулатације, дискусија конкретизација Програма | континуирано током године |
| Међувршњачка сарадња и међугенерацијска сарадња по питању вршњачког насиља | Ученички парламент, ППС | Радионице, промоција материјала, креирање и имплементација акција и кампања | континуирано током године |
| Едукација о правима детета | ППС, Ученички парламент | Радионице, ЧоС, ЧОЗ | континуирано током године |

**ПРОГРАМ ЗА ЗАШТИТУ ОД ДИСКРИМИНАЦИЈЕ, ВРЕЂАЊА УГЛЕДА, ЧАСТИ И ДОСТОЈАНСТВА ЛИЧНОСТИ**

|  |  |  |
| --- | --- | --- |
| ЦИЉ | НОСИОЦИ | ВРЕМЕ РЕАЛИЗАЦИЈЕ |
| Информисање о правима, обавезама и одговорностима учесника у образовању у спречавањи и заштити о дискриминације | Директор, ППС | континуирано током године |
| Учинити доступним редослед у подступању установе у случају дискриминаторног понашања учесника у образовању | Тим за заштиту | континуирано током године |
| Доследна примена устава РС и Закона о забрани дискриминације, Конвенције о правима детета, Закон о равноправности полова | Наставничко веће, директор | континуирано током године |
| подизање нивоа свести осетљивости свих у установи | Сви запослени и ученици | континуирано током године |
| Пуна посвећеност установе и свих њених органа у препознавању, спречавању и сузбијању дискриминаторног понашања | Сви запослени и ученици  | континуирано током године |
| Ефикасно и координисано поступање у спечавању и сузбијању дискриминације | Тим за заштиту,  | континуирано током године |
| Потпуна подршка ученицима из осетљивих друштвених група | Одељењске старешине, Тим за инклузивно образовање, Тим за заштиту | континуирано током године |
| Стручно усавршавање запослених ради унапређивања компентенција за промовисање и развијање културе људских права, интеркултуралности, толеранције | Тим за стручно усавршавање, Актив за развојно планирање | континуирано током године |
| Сарадња са родитељима, ЈЛС, надлежним службама и органима | Тим ППС | континуирано током године |
| Рад са учесницима у образовању који трпе, чине или сведоче дискриминатроно понашање | Тим, ППС | континуирано током године |
| Поступање у установи у случајевима подношења пријаве установи, односно Поверенику и кривичне пријаве  | Директор, Школски одбор | континуирано током године |
| Праћење, вредновање и извештавање о остваривању програма  | Тим за заштиту, Секретар, ППС | континуирано током године |
| Анализирање стања у остваривању равноправности и једнаких могућности | ЧОС и ЧОЗ, родитељски састанци, Ученички парламент, Педагошки колегијум,Тим за инклузивно образовање | континуирано током године |
| Спечавање сегрегације обезбеђивањем додатне подршке а укључивање у вршњачку групу и инклузивно образовање кроз мере индивидуализације наставе | ЧОС и ЧОЗ, родитељски састанци, Ученички парламент, Педагошки колегијум,Тим за инклузивно образовање | континуирано током године |

Извештај садржи, нарочито: учесталост инцидентних ситуација и број пријава; заступљеност различитих облика и нивоа насиља, злостављања и занемаривања; број повреда; учесталост и број васпитно-дисциплинских поступака против ученика и дисциплинских поступака против запослених; број и ефекте оперативних планова заштите; остварене обуке у превенцији насиља, злостављања и занемаривања и потребе даљег стручног усавршавања; број и ефекте акција које промовишу сарадњу, разумевање и помоћ вршњака; број реализованих активности друштвено-корисног, односно хуманитарног рада, број кризних догађаја и евалуација плана поступања установе у кризном догађају; остварене обуке у циљу ефикасног реаговања установе у кризним ситуацијама, степен и квалитет укључености родитеља у живот и рад установе и друге параметре.

Директор одлучује о дозволи приступа документацији и подацима у поступку заштите детета и ученика, осим ако је на основу закона, а на захтев суда, односно другог надлежног органа обавезан да их достави. Коришћење документације у јавне сврхе и руковање подацима мора бити у складу са законом.

На основу анализа стања, праћења насиља, злостављања и занемаривања, вредновања квалитета и ефикасности предузетих мера и активности у области превенције и интервенције, установа дефинише даљу политику заштите деце и ученика од насиља, злостављања и занемаривања.

Превенција насиља, злостављања и занемаривања, као један од приоритета у остваривању образовно-васпитног рада планира се развојним планом, школским програмом, а у школама са домом и домовима ученика, и програм васпитног рада, који чине саставни део годишњег плана рада. Установа програмом заштите од насиља, злостављања и занемаривања одређује мере и активности које обезбеђују развијање и неговање позитивне атмосфере и безбедно окружење (у даљем тексту: програм заштите од насиља).

**Програм заштите од насиља** утврђен је на основу анализе стања безбедности, присутности различитих облика и интензитета насиља, злостављања и занемаривања, специфичности школе и резултата самовредновања.

Програм заштите од насиља садржи:

1) начине на који се превентивне мере и активности уграђују у свакодневни живот и рад установе (васпитне, наставне и ваннаставне активности), на свим нивоима (појединац, васпитна група, одељењска заједница, ученички парламент, стручни органи, тела и тимови, родитељски састанци, родитељи – индивидуално и групно, савет родитеља);

2) стручно усавршавање запослених ради унапређивања компетенција запослених за превентивни рад, благовремено уочавање, препознавање, реаговање на насиље, злостављање и занемаривање;

3) начине информисања о обавезама и одговорностима у области заштите од насиља, злостављања и занемаривања;

4) подстицање и оспособљавање ученика за активно учествовање у раду одељењске заједнице, ученичког парламента, школског одбора и стручних органа установе;

5) подстицање ученика за обављање друштвено-корисног, односно хуманитарног рада;

6) садржаје и начине за појачан васпитни рад ради развијања самоодговорног и друштвено одговорног понашања;

7) поступке за рано препознавање ризика од насиља, злостављања и занемаривања;

8) начине реаговања на насиље, злостављање и занемаривање, улоге и одговорности и поступање у интервенцији када постоји сумња или се оно догађа;

9) облике и садржаје рада са свом децом и ученицима, односно онима који трпе, чине или су сведоци насиља, злостављања и занемаривања;

10) начине, облике и садржаје сарадње са породицом, јединицом локалне самоуправе, надлежном организационом јединицом полиције (у даљем тексту: полиција), центром за социјални рад, здравственом службом, правосудним органима и др.;

11) начине праћења, вредновања и извештавања органа установе о остваривању и ефектима програма заштите, а нарочито, у односу на:

(1) учесталост (број ситуација и број пријава) инцидентних ситуација и број пријава,

(2) заступљеност различитих облика и нивоа насиља, злостављања и занемаривања,

(3) број повреда,

(4) учесталост и (број васпитних и васпитно-дисциплинских поступака) поступака против ученика и дисциплинских поступака против запослених,

(5) број и ефекте планова заштите од насиља и планова појачаног васпитног рада,

(6) остварене обуке у превенцији насиља, злостављања и занемаривања и потребе даљег усавршавања,

(7) број и ефекте акција које промовишу сарадњу, разумевање и помоћ вршњака,

(8) квалитет сарадње укључености родитеља у креирању сигурног и подстицајног школског окружења у циљу превенције насиља,

(9) друге показатеље.

**Планом заштите од насиља**на годишњем нивоу дефинишу се превентивне и интервентне активности, одговорна лица и временска динамика њиховог остваривања и саставни је део годишњег плана рада установе.

Приликом израде програма заштите од насиља неопходноје да планиране активности одражавају актуелне потребе школе на основу анализе стања (сигурност и безбедност ученика, анализа ситуација насиља и ризичних понашања ученика из претходне школске године и сл.).

**3.4. Тим за заштиту од дискриминације, насиља, злостављања и занемаривања**

Установа има посебан тим за заштиту од дискриминације, насиља, злостављања и занемаривања (у даљем тексту: тим за заштиту).

Чланове и руководиоца тима за заштиту одређује директор установе из реда запослених (обавезно наставник, васпитач, стручни сарадник, секретар и по потреби други запослени). Број и састав чланова тима за заштиту зависе од специфичности установе (врста и величина установе, организација рада, издвојена одељења, присуство деце и ученика из мањинских и маргинализованих група и др.). Директор одређује, психолога, педагога или, изузетно, другог запосленог – члана тима за заштиту, као одговорног за вођење и чување документације о свим ситуацијама насиља, злостављања и занемаривања у којима тим за заштиту учествује. Установа може да укључи у тим за заштиту представнике родитеља и локалне заједнице, ученичког парламента и по потреби одговарајуће представнике спољање мреже заштите (представнике из социјалног и здравственог система, представника полиције и др.). Када тим разматра конкретне ситуације насиља у обавези је да поступа у складу са законом којим се уређује заштита података о личности.

Када тим за заштиту разматра конкретне ситуације насиља заседа искључиво у саставу који чине запослени (директор, стручни сарадници, секретар, наставници, васпитачи). По позиву могу да присуствују родитељи ученика учесника ситуације као и професионалци из спољашње заштитне мреже.

Изузетно од напред наведеног, у средњој школи основаној за потребе унутрашњих послова, обавезни члан тима за заштиту је и представник организационе јединице Министарства унутрашњих послова, надлежног за послове обуке, а рад тима за заштиту се прилагођава специфичностима рада те школе, у складу са општим актом установе.

Када је у питању насиље које ученик изврши према запосленом, запослени према ученику у присуству ученика/деце улога тима је да изради план заштите, односно план појачаног васпитног рада за ученика.

**Задаци тима за заштиту су да:**

1) припрема програм и план заштите од насиља у складу са специфичностима установе и утврђеним мерама за унапређивање на основу анализе стања;

2) процењује други и трећи ниво вршњачког насиља, учествује у изради плана заштите за ученике/ плана појачаног васпитног рада за ученике;

3) информише децу и ученике, запослене и родитеље о планираним активностима и могућности тражења подршке и помоћи од тима за заштиту;

4) учествује у обукама и пројектима за развијање компетенција запослених потребних за превенцију и интервенцију у ситуацијама насиља, злостављања и занемаривања;

5) предлаже мере за превенцију и заштиту, организује консултације и учествује у процени ризика и доношењу одлука о поступцима у случајевима сумње или дешавања насиља, злостављања и занемаривања;

6) укључује родитеље у превентивне и интервентне мере и активности;

7) прати и процењује ефекте предузетих мера за заштиту деце и ученика и даје одговарајуће предлоге директору;

8) сарађује са стручњацима из других надлежних органа, организација, служби и медија ради свеобухватне заштите деце и ученика од насиља, злостављања и занемаривања;

9) води и чува документацију;

10) извештава стручна тела и орган управљања.

ИНТЕРВЕНТНЕ АКТИВНОСТИ

Интервенцију у одговору на насиље, злостављање и занемаривање чине мере и активности којима се оно зауставља, осигурава безбедност учесника (оних који трпе, чине или сведоче), смањује ризик од понављања, ублажавају последице за све учеснике и прате ефекти предузетих мера.

У установи се предузимају мере у одговору на насиље, злостављање и занемаривање, када се оно дешава или се догодило између: деце или ученика (вршњачко насиље); запосленог и детета, односно ученика; родитеља и детета, односно ученика; родитеља и запосленог; ученика и запосленог, као и када насиље, злостављање и занемаривање чини треће лице у односу на дете, ученика, запосленог или родитеља.

Установа је дужна да предузме мере у оквиру својих надлежности увек када постоји сумња или сазнање да дете и ученик трпи насиље, злостављање и занемаривање, без обзира на то где се оно догодило, где се догађа или где се припрема.

Уколико се насилно понашање догоди у простору установе и/или у време образовно-васпитног рада и других активности установе, предузимају се мере појачаног васпитног рада, а у складу са проценом нивоа, води и окончава васпитно-дисциплински поступак у роковима и на начин утврђен законом. Установа обавештава друге институције у зависности од процењеног нивоа насиља.

 **Процењивање нивоа насиља, злостављања и занемаривања по нивоима**

Процењивање нивоа насиља, злостављања и занемаривања по нивоима односи се само на вршњачко насиље.

Процењивање нивоа насиља, злостављања и занемаривања на нивое има за циљ обезбеђивање уједначеног поступања (интервенисања) установа у ситуацијама насиља и злостављања искључиво када су актери деца, односно ученици (ученик–ученик, ученик–дете). Исти облици насиља, злостављања и занемаривања могу да се појаве на више нивоа, али се разликују у интензитету, степену ризика, учесталости, последицама и учесницима, односно критеријумима за процену нивоа.

Критеријуми за процену нивоа насиља су интензитет, степен ризика, трајање и учесталост насилног понашања, последице, број учесника, узраст и карактеристика развојног периода детета, односно ученика.

Процену нивоа насиља врши тим за заштиту, а на основу прикупљених информација и чињеница. Тим за заштиту може да редефинише процењени ниво уколико дође до нових сазнања и информација. Процену другог и трећег нивоа вршњачког насиља врши тим за заштиту, а првог нивоа одељењски старешина, односно васпитач у дому ученика, изузев у средњој школи основаној за потребе унутрашњих послова где процену за сва три нивоа вршњачког насиља врши тим за заштиту.

На предшколском узрасту у складу са развојним карактеристикама узраста говоримо о сукобима међу децом и агресивном понашању. Тим за заштиту у предшколској установи не процењује ниво насиља већ након анализе ситуације доноси план активности у раду са дететом и породицом узимајући у обзир социјални контекст, учесталост понашања, трајање, интензитет, последице, степен ризика по учеснике ситуације, карактеристике развојног периода и индивидуалне карактеристике детета.У реализацију плана активности укључује се родитељ детета. Уколико укључивање породице није у најбољем интересу детета, установа на основу стручног мишљења тима за заштиту укључује надлежни центар за социјали рад. У складу са проценом ризика и потребама детета укључују се и други системи из спољашње мреже заштите у складу са својом надлежностима (систем социјалне заштите, систем здравствене заштите).

Планом се дефинишу и васпитне активности родитеља са дететом, динамика и начин сарадње родитеља са установом као и активности установе усмерене на јачање родитељских вештина.

**Примери разврставања различитих облика насиља према нивоима вршњачког насиља:**

**За први ниво вршњачког насиља:**

– облици физичког насиља су: ударање чврга, гурање, штипање, гребање, гађање, чупање, уједање, саплитање, шутирање, прљање, уништавање ствари и сл.

– облици психичког насиља су: омаловажавање, оговарање, вређање, ругање, називање погрдним именима, псовање, етикетирањe, имитирање, „прозивање” и сл.

– облици социјалног насиља су: добацивање, подсмевање, искључивање из групе или заједничких активности, фаворизовање на основу различитости, ширење гласина и сл.

– облици сексуалног насиља са сексуалном поруком су: добацивање, псовање, ласцивни коментари, ширење прича, етикетирање, сексуално недвосмислена гестикулација и сл.

– облици насиља злоупотребом информационих технологија, друштвених мрежа и других дигиталних канала комуникације су: узнемиравајуће позивање, слање узнемиравајућих порука смс-ом, ммс-ом или путем аудиовизуелних снимака и сл.

Понављање поступака класификованих као први ниво насиља, сматрају се другим нивоом.

**За други ниво вршњачког насиља:**

– облици физичког насиља су: шамарање, ударање, гажење, цепање одела, „шутке”, затварање, пљување, отимање и уништавање имовине, измицање столице, чупање за уши и косу и сл.

– облици психичког насиља су: уцењивање, претње, неправедно кажњавање, забрана комуницирања, искључивање, манипулисање и сл.

– облици социјалног насиља су: сплеткарење, ускраћивање пажње од стране групе (игнорисање), неукључивање, неприхватање, манипулисање, искоришћавање и сл.

– облици сексуалног насиља су: сексуално додиривање, показивање порнографског материјала, показивање интимних делова тела, свлачење и сл.

– облици насиља злоупотребом информационих технологија, друштвених мрежа и других дигиталних канала комуникације су: оглашавање, снимање и слање видео записа, злоупотреба друштвених мрежа, блогова, форумa и четовања у циљу вређања, исмевања и подстицање угрожавања достојанства личности снимање камером појединаца против њихове воље, снимање камером насилних сцена, дистрибуирање снимака и сл.

**За трећи ниво вршњачког насиља:**

– облици физичког насиља су: туча, дављење, бацање, проузроковање опекотина и других повреда, ускраћивање хране и сна, излагање ниским температурама, напад оружјем и сл.

– облици психичког насиља су: застрашивање, уцењивање уз озбиљну претњу, изнуђивање новца или ствари, ограничавање кретања, навођење на коришћење наркотичких средстава и психоактивних супстанци, укључивање у деструктивне групе и организације и сл.

– облици социјалног насиља су: претње, изолација, малтретирање групе према појединцу или групи, организовање затворених група (кланова) које има за последицу повређивање других и сл.

– облици сексуалног насиља: завођење ученика од стране запослених, злоупотреба ауторитета, поверења, или утицаја над дететом/учеником подвођење, навођење, изнуђивање и принуда на сексуални чин, силовање, инцест и сл.

– облици насиља злоупотребом информационих технологија, друштвених мрежа и других дигиталних канала комуникације су: злоупотреба друштвених мрежа, блогова, форумa и четовања у циљу слања претњи и угрожавања сигурности, снимање камером насилних сцена, дистрибуирање снимака и слика, снимање насилних сцена, дистрибуирање снимака и слика, дечија порнографија и сл.

Насилно понашање са трећег нивоа може да буде третирано као тежа повреда обавеза и као повреда забране утврђене законом, у зависности од околности (последице, интензитет, учесталост, учесници, време, место, начин и др.), што процењују тим за заштиту и директор.

У дому ученика понављање лакших повреда обавеза третира се као тежа повреда обавеза у складу са законом којим је уређен ученички и студентски стандард.

У дому ученика васпитно-дисциплински поступак се води у складу са законом којим је уређен ученички и студентски стандард.

**Интервенција према нивоима насиља, злостављања и занемаривања**

Ниво насиља и злостављања условљава и предузимање одређених интервентних мера и активности.

**На првом нивоу,**који по правилу процењује одељењски старешина, односно васпитач у дому ученика, активности предузима самостално одељењски старешина, наставник, односно васпитач, у сарадњи са родитељем, у смислу појачаног васпитног рада са васпитном групом, одељењском заједницом, групом ученика и индивидуално. одељењски старешина може консултовати и психолога/педагога школе за подршку по потреби.

Изузетно, ако се насилно понашање понавља, ако појачани васпитни рад није био делотворан, ако су последице теже, ако је у питању насиље и злостављање од стране групе према појединцу или ако исто дете и ученик трпи поновљено насиље и злостављање одељенски старешина укључује тим за заштиту. Tим за заштиту у складу са информацијама процењује ниво и предузима даље активности.

**На другом нивоу**, по правилу, активности предузима одељењски старешина, односно васпитач у дому ученика, у сарадњи са тимом за заштиту и обавезно учешће родитеља ученика, у смислу појачаног васпитног рада, као и могућност предлагања покретања васпитно-дисциплинског поступка.

**На трећем нивоу,** по правилу, активности предузима директор са тимом за заштиту, уз обавезно укључивање родитеља и надлежних органа и организација (центар за социјални рад, здравствена служба, полиција, јавно тужилаштво и друге надлежне организације). На трећем нивоу обавезно се покреће васпитно-дисциплински поступак.

Тим за заштиту процењује да ли је неопходно да се током трајања васпитно-дисциплинског поступка ученик удаљује из процеса непосредног образовно-васпитног рада и осталих облика образовно-васпитног рада најкраће пет радних дана, а најдуже до окончања васпитно-дисциплинског поступка, уважавајући ризике, досадашње понашање ученика и изречене мере, последице и околности ситуације, безбедност, узраст и развојне карактеристике детета и сл.

Осим наведеног, тим за заштиту процењује да ли је неопходно да ученик буде удаљен из процеса непосредног и осталих облика образовно васпитног рада и приликом покретања васпитно-дисциплинског поступка за учињене теже повреде обавезе ученика које се односе на поседовање, подстрекавање, помагање, давање другом ученику и употребу психоактивних супстанци, односно алкохола, дрога и никотинских производа, као и уношење у школу оружја, пиротехничког средства или другог предмета којим може да угрози или повреди друго лице.

Улога тима за заштиту је да прикупи чињенице од значаја за поступање и квалификовање теже повреде обавеза ученика.

Процена тима за заштиту чини саставни део решења којим се ученик удаљује из процеса непосредног образовно-васпитног рада.

О удаљењу ученика, школа, поред родитеља, обавештава и надлежни центар за социјални рад у циљу заједничког деловања и израде плана појачаног васпитног рада за ученика, током трајања васпитно-дисциплинског поступка, односно мере непосредног удаљавања.

У случају удаљавања из процеса непосредног образовно-васпитног рада и осталих облика образовно-васпитног рада установа, заједно са родитељима и центром за социјални рад, реализује појачан васпитни рад. Током удаљења ученика, школа је у обавези да на иницијативу ученика, родитеља, достави потребне наставне материјале како би се обезбедио континуитет у праћењу наставног процеса ученика.

У случају неукључивања, односно непоступања по поновном обраћању надлежном центру за социјални рад, установа обавештава министарство надлежно за надзор над радом центара.

Приликом реализације активности, у оквиру плана појачаног васпитног рада, родитељ је одговоран за редовно учешће детета у планираним активностима плана појачаног васпитног рада.

Након повратка у школу, са учеником се наставља појачан васпитни рад и праћење, у складу са планом.

Ученици старости до 14 година нису кривично и прекршајно одговорни, те се према њима не може покренути кривични, нити прекршајни поступак за извршено насиље, већ се према њима искључиво примењују активности из надлежности образовно-васпитног система, здравственог и система социјалне заштите. У ситуацијама када је реч о ученицима изнад 14 година обавештава се јавни тужилац за малолетнике и полиција, а предузимају се и активности из надлежности образовно-васпитног система, здравственог и система социјалне заштите.

Уколико присуство родитеља у току вођења васпитно-дисциплинског поступка и реализације појачаног васпитног рада није у најбољем интересу ученика, тј. може да му штети, угрози његову безбедност или омета поступак у установи, директор обавештава центар за социјални рад, односно полицију или јавног тужиоца.

На овом нивоу обавезан је појачан васпитни рад који је у интензитету примерен потребама ученика, као и покретање васпитно-дисциплинског поступка и изрицање мере, у складу са законом. Ако су у пружању подршке ученику укључени представници из спољашње мреже заштите, установа остварује сарадњу са њима у циљу усклађивања активности у пружању адекватне подршке.

Када се насиље између ученика догоди ван простора установе, односно другог простора у коме установа остварује образовно-васпитни рад, односно васпитни рад по добијању сазнања од представника спољашње мреже заштите, тим за заштиту се састаје, анализира ситуацију у складу са доступним информацијама, уз могућност процене нивоа насиља. Сходно утврђеним чињеницама тим за заштиту предлаже одељењском старешини, односно васпитачу у дому ученика израду плана појачаног васпитног за ученика узимајући у обзир следеће: последице догађаја по учеснике, претходно понашање ученика у установи и континуитет ризичног понашања ученика.

За ученика који је претрпео насиље ван просторија школа, односно другог простора у коме школа остварује образовно-васпитно рад, тим за заштиту предлаже одељењском старешини израду плана заштите од насиља, а према процени и укључивање представника спољашње мреже заштите.

У план појачаног васпитног рада установа обавезно укључује родитеље ученика и представнике спољашње мреже заштите ради који су укључени у пружање подршке ученику и породици.

У ситуацији када родитељ не сарађује са установом, а долази до поновљеног насиља ученика установа обавештава надлежни центар за социјални рад и примењује мере у складу са законом у односу на одговорност родитеља.

Установа документује недостатак сарадње са родитељима и то кроз: евиденцију о позивима на састанак, евиденцију о реализацији и учешћу родитеља у плановима заштите и плановима појачаног васпитног рада за ученике и др.

Када дете предшколског узраста испољава агресивно понашање које је део развојне фазе или последица сметње у развоју детета васпитач у сарадњи са тимом за заштиту планира мере подршке уз обавезно укључивање родитеља. Тим за заштиту процењује да ли је потребно укључивање других институција за подршку детету и породици (центра за социјални рад, здравствене службе и др.).

Када је ученик са сметњама у развоју и инвалидитетом учесник ситуације насиља неопходна је сарадња тима за заштиту и тима за инклузивно образовање у циљу израде плана појачаног васпитног рада. Имајући у виду здравствено стање ученика, односно развојну сметњу, предузимају се даље мере и активности у сарадњи са родитељима и представницима из здравствене и социјалне заштите, у складу са проценом потреба за подршком.

Када родитељ чини насиље, злостављање или занемаривање детета и када његово укључивање у поступак није у најбољем интересу детета установа обавезно укључује надлежни центар за социјални рад.

Ако постоји сумња или сазнање о насиљу, злостављању и занемаривању детета и ученика у породици, директор без одлагања обавештава надлежно јавно тужилаштво, полицију и центар за социјални рад који предузимају даље мере у складу са законом.

Уколико постоји сумња или сазнање да је ученик укључен у промовисање, заговарање и подржавање идеолошки мотивисаног насиља, односно у насилни екстремизам, директор школе сазива тим за заштиту који разматра ситуацију и на основу прикупљених информација одлучује о даљем поступању унутар школе и обавештава родитеља и надлежно јавно тужилаштво.

Уколико постоји сумња или сазнање да је дете, односно ученик укључен у било који облик трговине људима, након примене листе индикатора за прелиминарну идентификацију ученика који су потенцијалне жртаве трговине, директор у складу са датим смерницама у листи индикатора, обавештава центар за заштиту жртава трговине људима, надлежни центар за социјални рад и надлежну организациону јединицу полиције.

Увек када је запослени починилац насиља, злостављања и занемаривања према детету и ученику у установи, директор предузима мере према запосленом, у складу са законом, а према детету и ученику мере за заштиту и подршку (план заштите од насиља) на основу Правилника о протоколу. Када родитељ пријави директору непримерено понашање запосленог према његовом детету, директор поступа у складу са законом.

Уколико постоји сумња да је починилац насиља, злостављања и занемаривања треће лице према детету и ученику, директор је обавезан да истовремено обавести родитеља детета које је изложено насиљу, злостављању и занемаривању, надлежни центар за социјални рад полицију и надлежно јавно тужилаштво.

Када се насиље и злостављање дешава у установи између одраслих лица (запослени – запослени; запослени – родитељ; запослени, родитељ – треће лице), директор предузима мере, у складу са законом.

У свим ситуацијама када се непосредно дешава насиље или постоји оправдан разлог да се сумња да ће доћи до насиља услед непредузимања хитних мера заштите, без обзира на узраст учесника ситуације насиља, установа одмах обавештава полицију ради спречавања даљег вршења насиља и обезбеђивања помоћи и заштите.

У поступку заштите детета и ученика од насиља, злостављања и занемаривања установа је дужна да: поступак води ефикасно и економично; обезбеди заштиту и поверљивост података до којих дође пре и у току поступка; да дете, односно ученика не излаже поновном и непотребном давању изјава.

**ДОКУМЕНТАЦИЈА, АНАЛИЗА И ИЗВЕШТАВАЊЕ**

У спровођењу превентивних и интервентних мера и активности установа:

1) прати остваривање програма заштите установе;

2) евидентира случајеве насиља, злостављања и занемаривања другог и трећег нивоа;

3) прати остваривање конкретних планова заштите другог и трећег нивоа;

4) укључује родитеља у васпитни рад у складу са врстом и нивоом насиља и праћење ефеката предузетих мера и активности;

5) прати остваривање активности друштвено-корисног, односно хуманитарног рада;

6) прати остваривање плана поступања установе у кризним догађајима;

7) евидентира кризне догађаје;

8) анализира стање и извештава.

Одељењски старешина, односно васпитач бележи насиље на првом нивоу; прати и процењује делотворност предузетих мера и активности и евидентира у педагошкој документацији.

О случајевима који захтевају укључивање тима за заштиту (други и трећи ниво) документацију (службене белешке и сви други облици евидентирања података о лицу, догађају, предузетим радњама и др.) води, чува и анализира за потребе установе психолог или педагог, а изузетно, други члан тима за заштиту кога је одредио директор.

О ситуацијама насиља првог и другог нивоа, предузетим мерама и активностима, као и праћењу предузетих активности, школа је у обавези да води евиденцију због потребе кварталних извештаја и користећи Националну платформу „Чувам те”. За унос података на националној платформи су задужени запослени у школи које је директор овластио за приступ националној платформи.

Тим за заштиту подноси извештај о реализацији превентивних и интервентних активности два пута годишње. Директор извештава орган управљања, савет родитеља и ученички парламент.

 **Извештај о реализацији плана заштите од насиља, злостављања и занемаривања**

Извештај о реализацији плана заштите од насиља је саставни део годишњег извештаја о раду установе и доставља се Министарству, односно надлежној школској управи.

Извештај садржи, нарочито: учесталост инцидентних ситуација и број пријава; заступљеност различитих облика и нивоа насиља, злостављања и занемаривања; број повреда; учесталост и број васпитно-дисциплинских поступака против ученика и дисциплинских поступака против запослених; број и ефекте оперативних планова заштите; остварене обуке у превенцији насиља, злостављања и занемаривања и потребе даљег стручног усавршавања; број и ефекте акција које промовишу сарадњу, разумевање и помоћ вршњака; број реализованих активности друштвено-корисног, односно хуманитарног рада, број кризних догађаја и евалуација плана поступања установе у кризном догађају; остварене обуке у циљу ефикасног реаговања установе у кризним ситуацијама, степен и квалитет укључености родитеља у живот и рад установе и друге параметре.

Директор одлучује о дозволи приступа документацији и подацима у поступку заштите детета и ученика, осим ако је на основу закона, а на захтев суда, односно другог надлежног органа обавезан да их достави. Коришћење документације у јавне сврхе и руковање подацима мора бити у складу са законом.

На основу анализа стања, праћења насиља, злостављања и занемаривања, вредновања квалитета и ефикасности предузетих мера и активности у области превенције и интервенције, установа дефинише даљу политику заштите деце и ученика од насиља, злостављања и занемаривања.

**ДРУШТВЕНО-КОРИСТАН , ОДНОСНО ХУМАНИТАРНИ РАД**

**Друштвено-користан рад** односи се на друштвено-користан и хуманитарни рад који школа планира годишњим планом рада у оквиру плана заштите од насиља и остварује се ради укључивања свих ученика у планирањe и реализацију тог рада, као и друштвено-корисни и хуманитарни рад који се реализује у оквиру појачаног васпитног рада

**Активности друштвено-корисног рада** представљају следеће активности: хуманитарне акције; еколошке акције уређења школе, учионица, других просторија, као и школског окружења; акције прикупљања материјала за рециклажу; припрема, односно уређење школског простора за одржавање школских манифестација, изложби, гостовања, спортских и других такмичења; посете установама социјалне заштите за смештај деце и омладине, домовима старих и Црвеном крсту; и друге активности које доприносе развоју емпатије, толеранције и унапређивању односа заснованих на међусобном уважавању и сарадњи.

**У складу са Годишњим планом заштите од насиља, као и у оквиру појачаног васпитног рада, школа предвђа следеће активности друштвено-корисног рада:**

1. **Организовање** **хуманитарних акција** за осетљиве групе (представа, концерата, манифестација, изложба, прикупљања прилога, играчака и донирање, хуманитарни базари, спортске манифестације и сл.);
2. **Посете установама социјалне и здравствене заштите** и другим установама које се баве хуманитарним радом (домови за децу без родитељског старања, домови за стара лица, дневни боравци за децу са сметњама у развоју и инвалидитетом и сл.) у циљу реализације хуманитарних акција или друштвених активности
3. О**рганизовање** еколошких **акциј**а, акција заштите животне средине и животиња, акција рециклаже у установи и у сарадњи са локалном заједницом или релевантним институцијама, организацијама;
4. **Обуке и предавања** на тему екологије, заштите животне средине и примарне рециклаже ради подизања еколошке свести;
5. **Уређење простора** школе или у локалној заједници - паркова, спортских терена, дворишта школе
6. Организовање тематских трибина, предавања, округлих столова, радионица на различите теме:
* превенције насиља,
* ментално здравље младих,
* здрави стилови живота,
* полно преносиве болести,
* психоактивне супстанце,
* заштита од нежељене трудноће,
* сексуално васпитање,
* пандемијске болести и значај хигијене и др.);
1. Активно **укључивање** ученика у ученичке организације и тимове (ученички парламент, вршњачки тим, тим за медијацију и сл.);
2. Формирање **ученичких клубова** који би се бавили волонтерским активностима у оквирушколе (међувршњачком подршком, књижевни клубови и др.);
3. Укључивање ученика у различите **пројектне/истраживачке активности** школе (припрема простора, материјала, промотивног материјала, реализација активности, презентација и сл.);
4. Укључивање ученика у **организованим активностима школе** - вршњачку подршку за учење, у оквиру додатне и допунске наставе, припреме за завршни испит, подршку ученицима у учењу;
5. Укључивање ученика у организацији и реализацији различитих активности школе у циљу **превенције насиља и дискриминације**
6. Креирање плана активности поводом **обележавања значајних датума** током школске године (Међународни дан толеранције, Међународни дан заштите деце од насиља, Светски дан менталног здравља, Дечија недеља, Међународни дан деце, Међународни дан особа са инвалидитетом и сл.);
7. **Друге активности** друштвено-корисног рада у смислу овог правилника.

Школа је до сада организовала и реализовала следеће активности:

|  |  |
| --- | --- |
| **Активности** | **Реализација** |
| **Организовање** **хуманитарних акција** за осетљиве групе (представа, концерата, манифестација, изложба, прикупљања прилога, играчака и донирање, хуманитарни базари, спортске манифестације и сл.); | Организована су два **хуманитарна базара** (октобар,  |
| **Посете установама социјалне и здравствене заштите** и другим установама које се баве хуманитарним радом | Велики број ученика је током првог и другог полугодишта реализовао друштвено-корисни рад у **Црвеном крсту**. |
| **Обуке и предавања** на тему екологије, заштите животне средине и примарне рециклаже ради подизања еколошке свести; |  |
| **Уређење простора** школе или у локалној заједници - паркова, спортских терена, дворишта школе  |  |
| **Организовање тематских трибина**, **предавања** и радионица на различите теме | 1. **превенције насиља** (одељењски старешина на ЧОС-у и Безбедно ћоше)
2. **полно преносиве болести** (Завод за јавно здравље Шабац)
3. **психоактивне супстанце** ( Дом здравља Богатић – током новембра и децембра, предавач Снежана Павловић)

**„Трагови које остављамо на интернету**“ (ПП служба у сарадњи са Ученичким парламентом)- основна школа у Богатићу и Клењу |
| Активно **укључивање** ученика у ученичке организације и тимове |  |
| Укључивање ученика у организацији и реализацији различитих активности школе у циљу **превенције насиља и дискриминације** |  |
| Креирање плана активности поводом **обележавања значајних датума** током школске године (Међународни дан толеранције, Међународни дан заштите деце од насиља, Светски дан менталног здравља, Дечија недеља, Међународни дан деце, Међународни дан особа са инвалидитетом и сл.); | * 26. септембра Ученички парламент је обележио Европски дан језија
* Од 25.до 29. септембра је обележена Недеља спорта у којој је учествовало преко 200 ученика наше школе
 |